Den Vest-Sjællandske Avis, 1819-02-27
Constitutionen er nu sat i fuld Virksomhed i Baiern; den 2den Februari havde en Deputation Audience hos Kongen, som anmeldte at de Deputeredes Kammer havde constitueret sig. Kongen svarede: den Dag paa hvilken jeg aabner Stændernes Forsamling, er den skiønneste i mit Liv. Naar dette store Værk er fuldbragt, saa maae Gud naar det behager ham kalde mig herfra. – Den 5te Februari holdt de Deputeredes Kammer et offentlig Møde under Baron v. Schrenks Forsæde, forskiellige Bønskrifter bleve modtagne. En levende og med saare mange forskiellige Synspunkter ført Debat opstod strax i Anledning af, at disse Bønskrifter, fra en Hr. Johan Bolkner om, at hans Proces maatte blive hurtigere behandlet; (strax denne Debat udviiste hvor vanskeligt det er, at bringe Eenstemmighed tilveie der, hvor mange skulle paa eengang forhandle om en Gienstand. Ogsaa en De bar forefaldt om Anmeldelsen af Kammerets Constitution til Rigsraadernes Kammer, angaaende de Medlemmer, som ikke havde givet Møde bleve Undersøgelser anstillede; (ypperligt og en væsentlig Mangel ved det Engelske Parlament, at det der ikke skeer. Nu kom Tak=Addressen til Kongen paa Bane; Hr. v. Seuffert besteeg Talestolen og holdt en smuk Tale i den Anledning, paa hans Forslag blev en Committee nedsat for at udarbeide den. Nu besteeg Hacker Talestolen, skildrede Stændernes vigtige Kald, understøttede af Friehedens Aand at virke for heele Europas Øine til de repræsentative Forfatningers Seier over alle Despotismens Fordringer, og over det i Mørket snigende Barbarie, og giorde derfor det Forslag, at Kammerets Forhandlinger skulle strax trykkes, at de kunne komme til alles Kundskab, og at Trykningen skulde sættes under Secreteriatets Opsyn; efter nogle faae Jndvendinger blev dette vigtige Forslag antaget. Derpaa beskiæftigede sig Kammeret med at udvælge Medlemmerne til de forskiellige Commiteer. Dette Arbeide blev fortsat i Mødet den 6te Februari, i hvilket Møde alle Ministerne ogsaa indfandt sig, og Ministeren for det Jndre, Greven af Turheim besteeg Talestolen for at oplæse en Skildring af Rigets Tilstand. Samme Dag holdt ogsaa Professor Behr i Würzborg, (bekiendt af sin Statsvidenskabs Lære og af sin Bog om den passelige Constitution for Monarchier), en Tale forat giøre Stænderne opmærksomme paa deres Pligter og paa Vigtigheden af Valgene til Commiteerne, hvori han især viiste Nødvendigheden af, at de Deputerede bestræbe sig for at være besiælede af en patriotisk Almeenaand, og at tilsidesætte alle particulaire Hensyn; (en Formaning som vist ikke er overflødig for Personer af saa mange forskiellige Stænder), hvilken Almeenaand først og fornemmelig maatte vises ved at vælge uden al Partiskhed, de meest skikkede Personer til Medlemmer af Committeerne. Valgene til disse bleve bragte til Ende i Samlingen den 9de Februarii, paa denne Dag overbragte en Deputation saavel af de Deputerede, som af Rigsraadernes Kammer, Kongen Stændernes Takaddresse, Rigsraadernes er især mesterlig; Hs. Majestæt besvarede dem med udmærket Mildhed og Naade. J Mødet den 19de Februari, bevilgede Justitsministeren et Udkast til en nye Hypotheket. – Man siger at foruden Budget skulle endnu 16 Sager af Betydenhed forelægges Kammerne; deres Session skal vedvare i 2 Maaneder.